21/04/2010 | Administración LocalMunicipal
Vimianzo
Bases da convocatoria para a selección de funcionario/a técnico/a de xestión por promoción interna

É obxecto desta convocatoria a provisión en propiedade dunha praza pertencente á Escala de Administración Xeral, Subescala de Xestión, grupo A, subgrupo A2, consonte co establecido no artigo 76 da Lei 7/2007, do Estatuto Básico do Empregado Público, vacante no cadro de persoal do Concello de Vimianzo e incluída na oferta de emprego público do ano 2010 (código ECA-02), aprobada por Resolución da Alcaldía do 30 de xaneiro de 2010 e publicada no Boletín Oficial da Provincia da Coruña núm.26, do 9 de febreiro de 2010 e no Diario Oficial de Galicia núm.40, do 1 de marzo de 2010. O sistema de selección que se establece para cubrir esta praza é o concurso-oposición, quenda promoción interna, consistente no ascenso dende o corpo ou subescala do grupo/subgrupo C1. Será de aplicación a Lei 7/2007, do 12 de abril, do Estatuto Básico do Empregado Público; a Lei 4/1988, do 26 de maio, da función pública de Galicia; o Real Decreto Lexislativo 1/2008, do 13 de marzo, polo que se aproba o texto refundido da función pública de Galicia; a Lei 7/1985, do 2 de abril, reguladora das bases de réxime local; o Real Decreto Lexislativo 781/1986, do 18 de abril, polo que se aproba o texto refundido das disposicións legais vixentes en materia de réxime local; o Real Decreto 896/1991, do 7 de xuño, polo que se establecen as regras básicas e programas mínimos a que debe axustarse o procedemento de selección dos funcionarios de administración local; a Lei 30/1984, do 2 de agosto, de medidas urxentes para a reforma da función pública. A praza está encadrada na Escala de Administración Xeral, Subescala de Xestión, grupo A, subgrupo A2, nivel de complemento de destino 24. Terá asignada as retribucións correspondentes ao seu grupo, trienios e demais complementos que correspondan de conformidade coa lexislación vixente e segundo o determinado no catálogo de postos de traballo do Concello de Vimianzo. As funcións a desenvolver serán as propias que lle corresponden á área económico-administrativa na que está encadrada a praza; entre outras: contabilidade, facenda pública, orzamentos, recadación, nóminas. Para ser admitido ao proceso selectivo será necesario reunir os seguintes requisitos: a) Ter a nacionalidade española, sen perxuízo do disposto no artigo 57 da Lei 7/2007, de 12 de abril, do Estatuto Básico do Empregado Público. b) Posuír capacidade funcional para o desempeño das tarefas propias do posto de traballo. c) Ter cumpridos dezaséis anos e non exceder, no seu caso, da idade máxima de xubilación forzosa. d) Ser funcionario de carreira do Concello de Vimianzo, pertencendo á Escala de Administración Xeral, Subescala Administrativa e Grupo de Clasificación “C1” do artigo 76 da Lei 7/2007, do 12 de abril, do Estatuto Básico do Empregado Público. e) Ter unha antigüidade de polo menos dous anos como funcionario de carreira na Escala de Administración Xeral, Subescala Administrativa, ao día da finalización do prazo de presentación de solicitudes de participación, segundo o disposto no artigo 18.2 da Lei 7/2007, do 12 de abril, do Estatuto Básico do Empregado Público, en relación co artigo 76 do Real Decreto 364/1995, do 10 de marzo, polo que se aproba o Regulamento Xeral de Ingreso do Persoal ao Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado. f) Estar en posesión, ou en condición de obter na data na que finalice o prazo de presentación de instancias, dunha diplomatura universitaria ou título de enxeñeiro técnico, arquitecto técnico ou equivalente. Tal como dispón a Disposición Transitoria Quinta da Lei 30/1998, considérase equivalente á Diplomatura Universitaria ter superados tres cursos completos de calquera licenciatura. g) Non atoparse incurso en causa de incompatibilidade ou incapacidade prevista na normativa vixente. h) Non estar separado mediante expediente disciplinario do servizo de calquera das administracións públicas, nin atoparse inhabilitado por sentenza firme para o exercicio de funcións públicas. O cumprimento destas condicións refírese á data na que remate o prazo de presentación de instancias ou solicitudes para participar no proceso selectivo. As solicitudes para tomar parte no procedemento selectivo desta praza, nas que os aspirantes farán constar que reúnen as condicións esixidas nas presentes bases, presentaranse no modelo oficial que figura no Anexo II destas bases. As solicitudes dirixiranse ao Sr. Alcalde da corporación municipal e presentaranse no Rexistro Xeral do Concello de Vimianzo, no prazo de vinte días naturais, contados dende o seguinte ao da publicación da convocatoria no Boletín Oficial do Estado. As instancias tamén se poderán presentar na forma prevista no artigo 38, apartado 4 e 6 da Lei 30/1992, do 26 de novembro, do réxime xurídico das administracións públicas e do procedemento administrativo común. Os dereitos de participación neste proceso fíxanse na contía de 35,08 euros que deberán ingresarse na Tesouraría municipal ou mediante transferencia desde calquera entidade bancaria á conta que sinale o Concello. No caso de que o ingreso se fixese nunha oficina bancaria, deberá figurar na solicitude o selo da entidade que xustifique o referido pagamento. Por motivos de integración social e laboral, concederanse a parados de larga duración, cunha antigüidade mínima de un ano, e minusválidos, cunha porcentaxe de minusvalía recoñecida superior ao 33% unha bonificación do 10% da contía fixada segundo establece o artigo 5º da Ordenanza Fiscal número 21, reguladora da taxa por dereitos de exame no Concello de Vimianzo. O xustificante do pagamento de tales dereitos xuntarase á instancia presentada. A falta de xustificación do pagamento determinará a exclusión do participante. Achegarase igualmente fotocopia compulsa do DNI ou pasaporte e certificación ou copia compulsada da titulación esixida na convocatoria ou xustificante de petición do mesmo ao Ministerio. Os aspirantes xuntarán coa súa instancia ou solicitude os méritos alegados para a súa avaliación na fase do concurso. Os méritos alegados acreditaranse fielmente por medio de certificación expedida por funcionario ou autoridade competente, ou ben presentando os orixinais da documentación na que consten ou fotocopias debidamente compulsadas destes. O Tribunal non avaliará os méritos que non se aporten ou acrediten desta maneira.7.1. Rematado o prazo de presentación de solicitudes, o Sr. Alcalde, no prazo máximo dun mes, dictará resolución na que declare aprobada a lista provisional de admitidos e excluídos. Nela constará o nome, apelidos e DNI dos aspirantes. Se houbera aspirantes excluídos, indicarase a causa de exclusión, sinalándose un prazo de dez días hábiles para a súa subsanación, dacordo co previsto no artigo 71 da Lei 30/92, do 26 de novembro.7.2. Estas reclamacións e correccións serán aceptadas ou rexeitadas na resolución que aprobe a lista definitiva, que será obxecto de publicación no BOP e no taboleiro de edictos do Concello. Contra a resolución na que se declarse a exclusión definitiva do aspirante poderá interpoñerse potestativamente recurso de reposición, no prazo dun mes, ante o órgano que dictou o acto, ou directamente recurso contencioso-administrativo no prazo de dous meses contados a partir do día seguinte ao da publicación no BOP. Se non houbera reclamacións contra a lista, ou se non houbera ningún aspirante excluído, quedará elevada automaticamente a definitiva. Nesta resolución determinarse a composición do tribunal, o lugar, data e hora de constitución do tribunal e comezo do proceso avaliador, e servirá de emprazamento para os aspirantes. Citarase igualmente os membros do tribunal para que asistan ao trámite de constitución, mediante notificación individual. Os sucesivos anuncios, agás precepto en contrario, publicaranse no taboleiro de edictos do Concello.8.1. O Tribunal cualificador estará composto polos seguintes membros: Presidente: Un funcionario/a de carreira de administración local, con nivel de titulación igual ou superior ao desta praza. Vogais: Tres funcionarios/as de carreira da administración local ou doutras administracións, con nivel de titulación igual ou superior ao desta praza. Secretario: O da Corporación ou funcionario do Concello de Vimianzo que o substitúa, que actuará con voz e voto. Por cada membro do Tribunal nomearase un suplente coa mesma procedencia que o correspondente titular.8.2. O Tribunal constituirase no lugar e data prevista na resolución de aspirantes admitidos e excluídos e non se poderá constituír nin actuar sen a asistencia de máis da metade dos seus membros, titulares ou suplentes indistintamente, debendo estar presentes en todo caso, o Presidente e o Secretario ou quen legalmente os sustitúa.8.3. Os membros do Tribunal deberán absterse de intervir, notificándoo ao Sr. Alcalde da corporación, cando concorra algún dos motivos previstos no artigo 28 da Lei 30/1992, do 26 de novembro, de réxime xurídico das administracións públicas e do procedemento administrativo común. Poderán ser recusados segundo o previsto no artigo 29 da citada Lei 30/1992.8.4. O Tribunal resolverá, por maioría dos votos presentes, tódalas dúbidas que xurdan na aplicación das normas contidas nas presentes bases quedando facultado para resolver as cuestións que se susciten durante o proceso selectivo, así como para adoptar as medidas necesarias no que non se atope previsto nestas bases.8.5. Os membros concorrentes ás sesións do Tribunal e para os efectos de percepción de asistencias se clasificarán consonte ao disposto no artigo 30 do Real Decreto 462/2002, do 24 de maio, sobre indemnizacións por razón de servizo.9.1. A orde de actuación determinarase polo Tribunal, unha vez constituído e inmediatamente antes de comezar o procedemento avaliador. A orde de actuación fixarase por sorteo, ou ben poderá acollerse ao sinalado para este fin pola Secretaría do Estado para a Administración Pública, segundo o previsto no artigo 17 do Real Decreto 364/1995, do 10 de marzo, polo que se aproba o Regulamento Xeral de Ingreso do Persoal ao Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado.9.2. O procedemento selectivo constará de dúas fases: unha fase de oposición, que será previa, e unha fase de concurso. Finalizada a fase de oposición, o tribunal procederá a valorar os méritos e servizos dos aspirantes que foran considerados aptos na fase de oposición. Fase de oposición. (Puntuación máxima outorgable nesta fase: 70 puntos). Constará de catro exercicios: Primeiro exercicio: Obrigatorio e eliminatorio. Puntuación máxima outorgable neste apartado: 20 puntos. Consistirá en contestar por escrito nun período máximo de sesenta minutos a 50 preguntas tipo test, más 5 de reserva, determinado polo Tribunal e relacionadas cos temas comprendidos no Anexo I da presente convocatoria. Cada pregunta terá 4 alternativas de resposta das cales só unha será a correcta. O Tribunal proporá dous cuestionarios e os aspirantes terán dereito a elixir un deles. Cada resposta acertada puntuarase a razón de 0,40 puntos e será necesario acadar unha puntuación mínima de 10,00 puntos para superalo. Por cada dúas respostas erradas restarase unha acertada. Segundo exercicio: Obrigatorio e eliminatorio. Puntuación máxima outorgable neste apartado: 25 puntos. Consistirá en desenvolver por escrito nun período máximo de noventa minutos un tema sinalado polo Tribunal referente ás materias específicas comprendidas no Anexo I destas bases. O Tribunal proporá dous temas e os aspirantes terán dereito a elixir un deles. Neste exercicio avaliarase a formación xeral, a facilidade de exposición escrita, a claridade e a orde das ideas na resolución do citado exercicio. Puntuarase de 0 puntos a 25 puntos e será necesario acadar unha puntuación mínima de 12,50 puntos para superalo. Terceiro exercicio: Obrigatorio e eliminatorio. Puntuación máxima outorgable neste apartado: 25 puntos. Consistirá en desenvolver por escrito nun período máximo de sesenta minutos un suposto práctico de entre dous que facilitará o Tribunal sobre as tarefas propias do posto de traballo usando as ferramentas informáticas do concello. Neste exercicio avaliarase a formación xeral, a claridade e a orde das ideas na resolución do citado suposto. Puntuarase de 0 puntos a 25 puntos e será necesario acadar unha puntuación mínima de 12,50 puntos para superalo. Cuarto exercicio: Obrigatorio e eliminatorio. Puntuarase coa cualificación de apto ou non apto. Consistirá na traducción directa e/ou inversa dun ou varios textos, en castelán ou galego, nun tempo máximo de trinta minutos. Aqueles aspirantes que estivesen en posesión do título acreditativo do nivel de coñecemento da lingua galega Celga 4 ou equivalente estarán exentos da realización do presente exercicio. Fase de concurso. (Puntuación máxima outorgable nesta fase: 30 puntos). Consistirá na avaliación por parte do Tribunal dos méritos que concorran en cada un dos aspirantes que superasen a fase de oposición, para o cal se acompañarán á instancia os documentos xustificantes (orixinais ou fotocopias compulsadas) que consideren oportunos. Non se tomarán en consideración nin serán valorados aqueles méritos que non queden debidamente acreditados, en todos os seus extremos, na data de finalización do prazo de presentación de instancias. Valoraranse os méritos conforme ao seguinte baremo: a) Antigüidade: Puntuación máxima outorgable neste apartado: 20 puntos. a.1) Servizos prestados na Administración Local, Subescala Administrativa de Administración Xeral: 0,15 puntos por mes. a.2) Servizos prestados noutras Administracións Públicas distintas da Local, na Subescala Administrativa de Administración Xeral: 0,08 puntos por mes. Non se computarán na valoración o requisito de antigüidade esixido para participar no proceso selectivo; isto é, os dous anos de servizo. b) Nivel de formación: Puntuación máxima outorgable neste apartado: 8 puntos. b.1) Cursos de formación relacionados coas funcións propias da praza obxecto da convocatoria expedidos ou homologados por organismos oficiais e relativos a contabilidade, facenda pública, orzamentos, recadación, nóminas, persoal, ata un máximo de 5 puntos: -b.1.1) De 20 horas a 50 horas: 0,20 puntos por curso. -b.1.2) De máis de 50 horas a 100 horas: 0,50 puntos por curso. -b.1.3) De máis de 100 horas: 2 puntos por curso. b.2) Cursos de informática, ata un máximo de 3 puntos: -b.2.1) Por cada curso igual ou superior a 20 horas lectivas e inferior a 100 horas lectivas: 0,50 puntos por curso. -b.2.2) Por cada curso de 100 horas lectivas ou máis: 1,00 punto por curso. Nos documentos acreditativos da realización dos cursos deberán constar a duración dos mesmos. Non se puntuarán as xornadas, congresos ou similares. c) Coñecemento da lingua galega: Puntuación máxima outorgable neste apartado: 2 puntos. Valorarase unicamente o nivel máis alto de formación. c.1) Por estar en posesión dun título de linguaxe administrativa galega para o persoal da Administración Local: 2 puntos. c.2) Por estar en posesión dun título de curso medio de lingua galega para o persoal da Administración Local: 1 punto. c.3) Por estar en posesión dun título de curso básico de lingua galega para o persoal da Administración Local: 0,50 puntos. A puntuación obtida nesta fase de concurso será computada na valoración final dos aspirantes que superasen a fase de oposición.10.1. Na fase de oposición, previa á de concurso, executaranse os catro exercicios sinalados na citada fase.10.2. Os aspirantes que non acaden a puntuación mínima esixible en cada un dos exercicios obrigatorios e eliminatorios serán eliminados, de maneira que xa non realizarán o seguinte exercicio.10.3. A cualificación definitiva estará determinada pola suma das puntuacións obtidas na fase de oposición e na fase de concurso. Esta puntuación final publicarase no Taboleiro de edictos do Concello.10.5. Por razóns de celeridade, coa conformidade de tódolos aspirantes, o Tribunal poderá decidir motivadamente pasar dun exercicio a outro, aínda que non transcorrera o prazo establecido regulamentariamente.10.6. O Tribunal non poderá en ningún caso propoñer máis aspirantes como aprobados que o número de prazas convocadas. Calquera proposta de aprobado que contradiga este mandato será nula de pleno dereito.10.7. A avaliación do concurso, o desenvolvemento da fase de oposición coa relación de exercicios, así como a puntuación outorgada e a proposta que se eleve á Alcaldía, recollerase razoadamente nunha acta que se levantará ao efecto, elevando a identificación do aspirante aprobado á Alcaldía. A persoa proposta presentará no prazo máximo de vinte días naturais, contados a partir do momento en que se faga pública a relación de aprobados, os documentos acreditativos de reunir os requisitos establecidos na convocatoria. Como a persoa proposta polo Tribunal deberá ser funcionario de carreira no Concello de Vimianzo presentará tan só os documentos específicos da titulación para esta praza. Se a persoa elixida neste concurso-oposición non presenta a documentación requirida no prazo preceptuado, agás causa de forza maior ou caso fortuíto, non poderá ser nomeado funcionario titular da praza obxecto desta convocatoria; sen prexuízo da responsabilidade na que puidera ter incorrido por falsidade na solicitude. Concluído o proceso selectivo e aprobados os documentos a que se fai referencia, o Alcalde, de acordo coa proposta do Tribunal, dictará resolución motivada efectuando nomeamento para titular da praza obxecto deste procedemento, de conformidade coa antedita relación de aprobados efectuada polo Tribunal (ao abeiro do artigo 102 da Lei 7/1985, do 2 de abril, reguladora das Bases de Réxime Local na redacción que lle deu o artigo 37 da Lei 14/2000, do 29 de decembro, de medidas fiscais, administrativas e da orde social) debendo tomar posesión o persoal funcionario seleccionado no prazo de un mes contado a partir da publicación do seu nomeamento. A resolución do concurso-oposición e o novo nomeamento de funcionario será publicado nos boletíns oficiais que proceda. Unha vez efectuado o nomeamento e toma de posesión darase cumprimento á Lei 53/1984, do 26 de decembro, de incompatibilidades do persoal ao servizo das administracións públicas. Contra as presentes bases e a resolución que as aproba, poderán os interesados interpoñer o recurso potestativo establecido nos artigos 109 e 116 da Lei 30/1992, do 26 de novembro, no prazo de un mes contado desde a publicación das bases no Boletín Oficial da Provincia da Coruña. Tamén poderán os interesados acudir directamente á vía contencioso-administrativa sen que se poda simultanear este recurso co de reposición, interpoñendo o dito recurso diante do Xulgado do Contencioso-Administrativo con sede na Coruña, no prazo de dous meses contados igualmente desde a publicación das bases no Boletín Oficial da Provincia da Coruña. Contra as restantes resolucións e actos de trámite poderán os interesados formular reclamacións nos casos e nas formas establecidas pola Lei de réxime xurídico das administracións públicas e do procedemento administrativo común. En calquera caso, as persoas lexitimadas poderán formular calquera outra acción que estimen procedente. O Tribunal queda autorizado para aclarar as dúbidas que xurdan na interpretación destas bases no eido da súa aplicación ao proceso avaliador; así como, para tomar os acordos necesarios para o seu bo desenvolvemento, determinando o modo de proceder nos casos non previstos. As presentes bases serán de publicación íntegra no Boletín Oficial da Provincia da Coruña. O anuncio da convocatoria efectuarase no Boletín Oficial do Estado e tamén no Diario Oficial de Galicia (“ex” art.233.3 da Lei 5/1997, do 22 de xullo, de administración local de Galicia). O prazo para presentar as solicitudes contarase desde a publicación da convocatoria no Boletín Oficial do Estado. O nomeamento de funcionario titular da praza obxecto destas bases efectuarase no boletín oficial que proceda. Os restantes anuncios relacionados coa convocatoria publicaranse no Taboleiro de edictos do Concello de Vimianzo. A publicidade dos distintos actos derivados deste proceso selectivo; así como, as comunicacións a que dese lugar, realizaranse mediante publicación no Taboleiro de edictos deste Concello, sen prexuízo de calquera outro medio de difusión que se considere oportuno. Coa finalidade de facilitar o acceso á información dos aspirantes, e sempre con carácter complementario, tanto as convocatorias e bases como os sucesivos anuncios relativos ao proceso selectivo, poderán ser obxecto de publicación na web municipal, unha vez feita a publicación no Taboleiro de edictos do Concello. Estas publicacións na web non terán validez a efectos de cómputo de prazos e a información de carácter persoal contida nas mesmas será posible baixo a consideración de que os aspirantes, coa sinatura da instancia solicitando participar no proceso selectivo, se someten e aceptan todo o clausulado establecido na presente convocatoria e bases reguladoras. Os restantes usos dos datos personais contados nas solicitudes serán de carácter interno e uso restrinxido. Protección datos de carácter persoal. De conformidade co disposto na Lei Orgánica 15/1999, do 13 de decembro, de Protección de Datos de Carácter Persoal, infórmase de que os datos persoais serán incorporados a un ficheiro de titularidade do Concello de Vimianzo, autorizando os aspirantes ao tratamento dos mesmos, para a súa utilización en relación co desenvolvemento do proceso selectivo. Poderanse exercitar os dereitos de acceso, rectificación ou cancelación dos datos enviando unha solicitude por escrito, acompañada de fotocopia de DNI, dirixida ao Concello de Vimianzo, Praza do Concello nº 6, 15129, Vimianzo. No non previsto nestas bases rexerá de modo complementario e supletorio a lexislación de réxime local, da Comunidade Autónoma e Estatal. Tema 1. A Constitución española de 1978. Os principios constitucionais. O Estado Español como estado social e democrático de dereito. A reforma constitucional. Tema 2. A Coroa. Sucesión e rexencia. As atribucións do Rei. O refrendo. Tema 3. As Cortes Xerais. O Congreso dos Deputados e o Senado. Composición e funcións. O control parlamentario do Goberno en España. Tema 4. A regulación constitucional da xustiza. O poder xudicial. O Consello Xeral do Poder Xudicial: organización e competencias. Tema 5. A Administración Xeral do Estado. A súa organización: a Lei 6/1997, do 14 de abril. Tema 6. O Goberno: composición, nomeamento e cese. Funcións. O Presidente. Os ministros. Tema 7. O Estatuto de autonomía de Galicia: A súa estructura e contido. A reforma: supostos e procedemento. Tema 8. Bases fundamentais da autonomía galega: as institucións, o territorio, os símbolos. A lingua e a cultura galegas. Tema 9. As administracións locais: a posición constitucional dos municipios e provincias. Distribución de competencias entre o Estado e as comunidades autónomas sobre a Administración local. Tema 10. Os dereitos dos cidadáns na lei de réxime xurídico das administracións públicas e do procedemento administrativo común. O administrado: concepto e clases. Tema 11. O procedemento administrativo: Concepto e natureza. A Lei de réxime xurídico das administracións públicas e do procedemento administrativo común: ámbito de aplicación. Principios informadores. Tema 12. Fases do procedemento administrativo: iniciación, ordenación, instrucción e terminación. O silencio administrativo. Tema 13. O Dereito financeiro: concepto e contido. A Facenda pública na Constitución. As fontes do dereito financeiro. Tema 14. O acto administrativo: concepto, características e clases. A eficacia dos actos administrativos. Notificación e publicación dos actos administrativos: Prazos, contido, práctica da notificación e a súa comunicación aos interesados. Tema 15. A invalidez do acto administrativo. Nulidade de pleno dereito e anulabilidade. Revisión de oficio. Revocación de actos. Rectificación de erros materiais e de feito. Tema 16. Os recursos administrativos: Concepto e clases. Requisitos xerais. Materia recurrible, lexitimación e órgano competente Tema 17. Recurso de alzada, de reposición e de revisión. As reclamacións previas ao exercicio das accións civís e laborais Tema 18. A potestade sancionadora da administración. Principios. Procedemento sancionador e garantías. Especial referencia á potestade sancionadora local. Tema 19. A coacción administrativa: o principio de autotutela executiva. A execución forzosa dos actos administrativos: medios e principios de utilización. Tema 20. A provincia. Organización e competencias. Tema 21. As Administracións locais: Concepto e tipos. O municipio: O territorio. A poboación. O padrón de habitantes. Alteración dos termos municipais. Tema 22. O municipio: a organización municipal: o alcalde, o pleno, a Xunta de Goberno Local, os tenentes de alcalde e outros órganos. Competencias municipais. Servizos mínimos. Tema 23. As eleccións municipais: sistema electoral, convocatoria, mandato e constitución das corporacións locais, elección de alcalde. Causas de inelixibilidade e incompatibilidade. Moción de censura e cuestión de confianza. Tema 24. O persoal ao servizo da administración local. Lei 7/2007, do 12 de abril, do Estatuto Básico do Empregado Público: Obxecto e ámbito de aplicación. O Texto Refundido da Lei de Función Pública de Galicia. Tema 25. Clases de persoal ao servizo das administracións públicas: funcionarios de carreira, interinos, persoal eventual e personal laboral. Tema 26. Os funcionarios de carreira. Adquisición e pérdida da condición de funcionario. Provisión de postos de traballo. Tema 27. Dereitos e código de conducta dos empregados públicos: Dereitos xerais, xornada de traballo, vacacións, permisos, retribucións. Tema 28. Planificación de recursos humanos e estructuración do emprego público. Instrumentos de xestión de persoal. Plantillas e relacións de postos de traballo. A oferta de emprego público, os plans de emprego e outros sistemas de racionalización. O rexistro de persoal. Tema 29. A carreira administrativa. Promoción: A promoción interna. Valoración das unidades administrativas. Tema 30. Situacións administrativas dos funcionarios: Servizo activo, servizos especiais. Servizo noutras administracións públicas. Excedencias. Tema 31. Réxime de incompatibilidades dos funcionarios: actividades públicas e privadas. Actividades exceptuadas do réxime de incompatibilidades. Tema 32. Extinción da relación funcionarial: xubilación, renuncia, pérdida da nacionalidade e separación do servizo. Tema 33. Os tributos: concepto, natureza e clases. A Lei Xeral Tributaria: estructura. O sistema tributario español. Tema 34. A relación xurídico-tributaria (I). As obrigas tributarias. Os obrigados tributarios: clases. Feito impoñible. Non suxeición e exención. Devengo. Prescrición. Tema 35. A relación xurídico-tributaria (II). Base impoñible. Base liquidable. Tipo de gravame. A débeda tributaria. A extinción da obriga tributaria. O pago: requisitos, medios e efectos. Outras formas de extinción: condonación, compensación, insolvencia. Tema 36. Os recursos das Facendas Locais no marco do Real Decreto lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais. Imposición e ordenación de tributos locais: Ordenanzas fiscais. Contido e elaboración. Publicidade e recursos. Tema 37. Especial referencia ás ordenanzas fiscais vixentes do Concello de Vimianzo. Tema 38. A xestión, inspección e recadación dos recursos locais. A revisión en vía administrativa dos actos de xestión dictados en materia de Facendas Locais. Tema 39. Réxime xurídico da recadación das Entidades Locais: órganos de recadación. A delegación noutras entidades locais. A colaboración. O pagamento e outras formas de extinción das débedas. Tema 40. O procedemento de recadación en período voluntario: Pagamento, requisitos, medios de pagamento e efectos. Especial referencia á recadación de tributos de retribución periódica e cobramento por recibo. Aprazamento e fraccionamento. Tema 41. O procedemento de recadación en vía de prema: Iniciación, embargo de bens, execución de garantías. Remate do procedemento. Tercerías. Procedemento fronte a responsables e sucesores. Tema 42. O crédito local: Concepto, clases. Natureza xurídica dos contratos. Finalidade e duración. Competencia para contratación de operacións de crédito. Límites e requisitos para a concertación de operacións de crédito. Tema 43. O orzamento xeral das Entidades Locais: concepto e contido. Elaboración e aprobación: especial referencia ás Bases de execución do presuposto. A prórroga orzamentaria. Tema 44. A estructura dos orzamentos. A Orde EHA/3565/2008. Clasificación por áreas de gasto, económica e orgánica. Tema 45. As modificacións de crédito (I): Concepto, clases, e vinculación xurídica dos créditos. Tramitación. Financiamento. Créditos extraordinarios e suplementos de crédito. Tema 46. As modificacións de crédito (II). Xeracións de créditos. Transferencias de crédito. Incorporación de remanentes. Tema 47. A execución do presuposto de gastos e ingresos: As súas fases. Tema 48. A liquidación do presuposto (I). A súa tramitación e cálculo. Tema 49. A liquidación do presuposto (II). Os remanentes de crédito. O resultado presupostario: Concepto e cálculo. O remanente de tesouraría: Concepto e cálculo. Tema 50. Réxime xurídico da tesouraría. Concepto e funcións. Organización. A planificación financeira. Tema 51. A Conta Xeral das entidades locais: Contido, formación e tramitación. Outra información a subministrar ao Pleno sobre a Conta Xeral das entidades locais, a outros órganos de xestión e a outras Administracións Públicas. Tema 52. O control interno da actividade económico-financeira das Entidades Locais e os seus entes dependentes. A función interventora: ámbito subxectivo, ámbito obxectivo, modalidade e os reparos. Tema 53. O control externo da actividade económico-financeira. A fiscalización das entidades locais polo tribunal de contas e os órganos de control das Comunidades Autónomas. Tema 54. As taxas: Feito impoñible, supostos de suxeición e non suxeición. Suxeitos pasivos. Cota tributaria. Contía, devengo e xestión. Tema 55. Os prezos públicos: Concepto. Obrigados ao pagamento. Contía, xestión e cobro. Tema 56. As contribucións especiais. Concepto. Criterios de reparto. Anticipo e aprazamento de cotas. Tema 57. O Imposto sobre Bens Inmobles. Natureza. Feito impoñible. Suxeito pasivo. Exencións e bonificacións. Tema 58. O Imposto sobre Actividades Económicas. Natureza. Feito impoñible. Suxeito pasivo. Exencións e bonificacións. Tema 59. O Imposto sobre Vehículos de Tracción Mecánica: Natureza. Feito impoñible. Suxeito pasivo. Exencións e bonificacións. Tema 60. O Imposto sobre Construccións, Instalacións e Obras. Natureza. Feito impoñible. Suxeito pasivo. Base impoñible, cota e devengo. Xestión tributaria. Bonificacións potestativas. D …, con DNI …, con enderezo a efectos de notificacións en …, do lugar de …, concello de., declaro coñecer e aceptar as bases publicadas no BOP da Coruña número … do día … para participar no proceso selectivo dunha praza de funcionario de carreira do grupo A, subgrupo A2, da Escala de Administración Xeral, Subescala de Xestión (código ECA-02), co carácter de funcionario de carreira e polo sistema de concurso-oposición, promoción interna. Manifesto que reúno todos e cada un dos requisitos da convocatoria e solicito que sexa admitida a presente solicitude e documentación que achego ao concurso-oposición para cubrir a praza indicada. En … a … de … de … (sinatura do solicitante) Sr. Alcalde do Concello de Vimianzo (Os datos recollidos nesta solicitude serán tratados segundo o previsto na lexislación de protección de datos de carácter persoal) En Vimianzo, a 9 de abril de 2010 O Alcalde Asdo.: Alejandro Rodríguez Lema